CELEX: 62020TA0511
Language: hu
Date: 2022-03-09 00:00:00
Title: T-511/20. sz. ügy: A Törvényszék 2022. március 9-i ítélete – Zardini kontra Bizottság („Közszolgálat – Tisztviselők – Felvétel – Az EPSO/AD/371/19. sz. nyílt versenyvizsga-felhívás – A vizsgabizottság azon határozata, hogy a felperest nem engedi tovább a versenyvizsga soron következő szakaszába – A szakmai tapasztalat értékelésére szolgáló kritérium – A vizsgabizottság által alkalmazott kritériumnak a versenyvizsga-felhívással való összhangja”)

2022.5.16.   
            
            
               HU
            
            
               Az Európai Unió Hivatalos Lapja
            
            
               C 198/36
            
         
      A Törvényszék 2022. március 9-i ítélete – Zardini kontra Bizottság
      (T-511/20. sz. ügy) (1)
      
      („Közszolgálat - Tisztviselők - Felvétel - Az EPSO/AD/371/19. sz. nyílt versenyvizsga-felhívás - A vizsgabizottság azon határozata, hogy a felperest nem engedi tovább a versenyvizsga soron következő szakaszába - A szakmai tapasztalat értékelésére szolgáló kritérium - A vizsgabizottság által alkalmazott kritériumnak a versenyvizsga-felhívással való összhangja”)
      (2022/C 198/50)
      Az eljárás nyelve: olasz
      
         Felek
      
      
         Felperes: Alessandro Zardini (Marano di Valpollicella, Olaszország) (képviselő: M. Velardo ügyvéd)
      
         Alperes: Európai Bizottság (képviselők: T. Lilamand és I. Melo Sampaio meghatalmazottak, segítőjük: A. Dal Ferro ügyvéd)
      
         Az ügy tárgya
      
      Az EUMSZ 270. cikkre alapított kérelem, amely arra irányul, hogy a Törvényszék semmisítse meg egyrészt a vizsgabizottság 2019. október 31-i azon határozatát, amely elutasította az annak felülvizsgálata iránti kérelmet, hogy a felperest nem engedték tovább az EPSO/AD/371/19. sz. nyílt versenyvizsga soron következő szakaszába, másrészt pedig a kinevezésre jogosult hatóság 2020. május 7-i azon határozatát, amely elutasította a felperes által az említett határozattal szemben benyújtott panaszt.
      
         Az ítélet rendelkező része
      
      
                  1)
               
               
                  A Törvényszék megsemmisíti a vizsgabizottság 2019. október 31-i azon határozatát, amely elutasította az annak felülvizsgálata iránti kérelmet, hogy Alessandro Zardinit kizárták az EPSO/AD/371/19. sz. versenyvizsgából.
               
            
                  2)
               
               
                  A Törvényszék az Európai Bizottságot kötelezi a költségek viselésére.
               
            
         (1)  HL C 320., 2020.9.28.